LG kompaniyasi 3ta asosiy va 2 ta old kameraga ega yangi V40 ThinQ smartfonini taqdim qildi. Ma’lum qilinishicha, yangi smartfon 6,4-dyuymli, 3120x1440 pikselli OLED-displey olgan. Qurilma Qualcomm Snapdragon 845 protsessori negizida ishlaydi, 6 Gb tezkor xotira va 64 yoki 128 Gb doimiy xotiraga ega. Smartfonning asosiy kamerasi 12 Mp, 16 Mp va 12 Mpli modullardan, old kamerasi esa 8 va 5 Mpli ikkita moduldan iborat. Smartfon korpusi IP68 standarti bo‘yicha chang va namdan himoyalangan. Qurilma akkumulyatori sig‘imi 3300 mA-soatni tashkil qiladi. Yangi smartfon 18 oktabrdan sotuvga chiqadi. Smartfon kulrang, qora, ko‘k va qizil ranglarda 900 dollardan boshlab taklif qilinadi.